PRIJEDLOG

Na temelju članka 35. stavak 1. točka 2. i članka 61, stavak 4. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19), i članka 36. stavak 1. podstavak 21. Statuta Grada Novske („Službeni vjesnik“ broj: 24/09, 47/10, 29/11, 3/13, 8/13, 39/14, 4/18 i 15/18 -Ispravak), Gradsko vijeće Grada Novske na 27. sjednici održanoj dan-----.veljače 2020. godine, donijelo je

**ODLUKU**

**o izmjenama Odluke o izboru članova vijeća mjesnih odbora**

**na području Grada Novske**

**Članak 1.**

U Odluci izboru članova vijeća mjesnih odbora na području Grada Novske („Službeni vjesnik“ Grada Novske broj: 3/11, 39/14 i 17/19), u članku 44. stavak 2. mijenja se i glasi:

„(2) Žalba se izjavljuje upravnom tijelu u županiji u roku od 48 sati od primitka rješenja kojim je odlučeno o izjavljenom prigovoru, a Upravno tijelo u županiji dužno je donijeti rješenje o žalbi u roku od 48 sati od dana primitka žalbe.“

**Članak 2.**

Ove izmjene Odluke stupaju na snagu osmog dana od dana objave u „Službenom vjesniku“ Grada Novske.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

KLASA: 021-06/20-01/1

URBROJ: 2176/04-01-20-1

Novska, -----.veljače 2020.

Predsjednik

Ivica Vulić

**OBRAZLOŽENJE**

**ODLUKE o izmjenama Odluke**

**o izboru članova vijeća mjesnih odbora**

**na području Grada Novske**

1. **PRAVNI OSNOV**

Člankom 61. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19- u daljnjem tekstu: Zakon) i Statut Grada Novske („Službeni vjesnik“ broj: 24/09, 47/10, 29/11, 3/13, 8/13, 39/14, 4/18 i 15/18 -Ispravak) propisana je nadležnost predstavničkog tijela-Gradskog vijeća za donošenje ove odluke.

1. **OBRAZLOŽENJE**

Novim Zakonom o sustavu državne uprave (NN 66/19) te Zakonom o izmjenama i dopunama Zakona o lokalnoj i područnoj (regionalnoj) samoupravi (NN 98/19) došlo je do ukidanja ureda državne uprave u županijama te se Zakonom o lokalnoj i područnoj (regionalnoj) samoupravi, pored ostaloga, mijenja i tijelo koje je u provođenju izbora za Vijeća mjesnih odbora nadležno odlučivati o žalbi protiv rješenja Gradskog izbornog povjerenstva kojim je odlučeno o izjavljenom prigovoru na nepravilnosti u izbornom procesu.

Sukladno navedenom, umjesto uredu državne uprave u županijama, žalba se može izjaviti nadležnom upravnom tijelu u županiji.

Ovaj Prijedlog Izmjene Odluke o izboru članova vijeća mjesnih odbora na području Grada Novske, upućuje se u daljnju proceduru radi donošenja u zakonskom roku.

Pročelnica

Sonja Marohnić- Horvat, dipl. iur.